CELEX: 32018R1241
Language: da
Date: 2018-09-12 00:00:00
Title: Europa-Parlamentets og Rådets forordning (EU) 2018/1241 af 12. september 2018 om ændring af forordning (EU) 2016/794 med henblik på oprettelse af et europæisk system vedrørende rejseinformation og rejsetilladelse (ETIAS)

19.9.2018   
               
               
                  DA
               
               
                  Den Europæiske Unions Tidende
               
               
                  L 236/72
               
            
         EUROPA-PARLAMENTETS OG RÅDETS FORORDNING (EU) 2018/1241
         af 12. september 2018
         om ændring af forordning (EU) 2016/794 med henblik på oprettelse af et europæisk system vedrørende rejseinformation og rejsetilladelse (ETIAS)
         EUROPA-PARLAMENTET OG RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 88, stk. 2, litra a),
         efter den almindelige lovgivningsprocedure (1), og
         ud fra følgende betragtninger:
         
                     (1)
                  
                  
                     Europa-Parlamentets og Rådets forordning (EU) 2018/1240 (2) tildeler Den Europæiske Unions Agentur for Retshåndhævelsessamarbejde (Europol) nye opgaver såsom forvaltning af ETIAS-overvågningslisten, registrering af oplysninger vedrørende terrorhandlinger eller andre alvorlige strafbare handlinger til denne overvågningsliste og afgivelse af udtalelser efter en anmodning om høring fra de nationale ETIAS-enheder. For at gennemføre disse opgaver er det derfor nødvendigt at ændre Europa-Parlamentets og Rådets forordning (EU) 2016/794 (3) i overensstemmelse hermed.
                  
               
                     (2)
                  
                  
                     I medfør af artikel 1 og 2 og artikel 4a, stk. 1, i protokol nr. 21 om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union (TEU) og til traktaten om Den Europæiske Unions funktionsmåde (TEUF), og med forbehold af artikel 4 i samme protokol, deltager Det Forenede Kongerige ikke i vedtagelsen af denne forordning, som ikke er bindende for og ikke finder anvendelse i Det Forenede Kongerige.
                  
               
                     (3)
                  
                  
                     I medfør af artikel 1 og 2 og artikel 4a, stk. 1, i protokol nr. 21 om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til TEU og til TEUF, og med forbehold af artikel 4 i samme protokol, deltager Irland ikke i vedtagelsen af denne forordning, som ikke er bindende for og ikke finder anvendelse i Irland.
                  
               
                     (4)
                  
                  
                     I medfør af artikel 1 og 2 i protokol nr. 22 om Danmarks stilling, der er knyttet som bilag til TEU og til TEUF, deltager Danmark ikke i vedtagelsen af denne forordning, som ikke er bindende for og ikke finder anvendelse i Danmark —
                  
               VEDTAGET DENNE FORORDNING:
         
            Artikel 1
            Ændring af forordning (EU) 2016/794
            I forordning (EU) 2016/794 foretages følgende ændringer:
            
                        1)
                     
                     
                        I artikel 4, stk. 1 foretages følgende ændringer:
                        
                                    a)
                                 
                                 
                                    Følgende litra tilføjes:
                                    
                                                »n)
                                             
                                             
                                                forvalte ETIAS-overvågningslisten i overensstemmelse med artikel 34 og 35 i Europa-Parlamentets og Rådets forordning (EU) 2018/1240 (*1)
                                                
                                             
                                          
                                                o)
                                             
                                             
                                                registrere oplysninger til ETIAS-overvågningslisten vedrørende terrorhandlinger eller andre alvorlige strafbare handlinger, der er indhentet af Europol, uden at dette berører de betingelser, der regulerer Europols internationale samarbejde
                                             
                                          
                                                p)
                                             
                                             
                                                afgive en udtalelse efter en anmodning om høring som omhandlet i artikel 29 i forordning (EU) 2018/1240.
                                             
                                          
                                       (*1)  Europa-Parlamentets og Rådets forordning (EU) 2018/1240 af 12. september 2018 om oprettelse af et europæisk system vedrørende rejseinformation og rejsetilladelse (ETIAS) og om ændring af forordning (EU) nr. 1077/2011, (EU) nr. 515/2014, (EU) 2016/399, (EU) 2016/1624 og (EU) 2017/2226 (EUT L 236 af 19.9.2018, s. 1).«"
                        
                                 
                              
                                    b)
                                 
                                 
                                    Følgende afsnit tilføjes:
                                    »Med henblik på at udføre de opgaver, der er omhandlet i litra n) i første afsnit i dette stykke skal Europols bestyrelse, efter høring af EDPS, vedtage procedurerne omhandlet i artikel 35 af forordning (EU) 2018/1240.«
                                 
                              
                  
                        2)
                     
                     
                        I artikel 21 foretages følgende ændringer:
                        
                                    a)
                                 
                                 
                                    Overskriften affattes således:
                                    
                                       »Artikel 21
                                       Eurojusts, OLAF's og, udelukkende med henblik på ETIAS, Det Europæiske Agentur for Grænse- og Kystbevogtnings adgang til oplysninger, som Europol opbevarer«
                                    
                                 
                              
                                    b)
                                 
                                 
                                    Følgende stykke indsættes:
                                    
                                       »1a.   Med forbehold af eventuelle begrænsninger, som medlemsstaten, EU-organet, tredjelandet eller den internationale organisation, der har meddelt de pågældende oplysninger, har anført, jf. artikel 19, stk. 2, træffer Europol alle hensigtsmæssige foranstaltninger for, at Det Europæiske Agentur for Grænse- og Kystbevogtning, inden for dets mandat og med henblik på forordning 2018/1240, kan få indirekte adgang på grundlag af et hit/intet hit-system til oplysninger, der er meddelt til formålene i nævnte forordnings artikel 20, stk. 2, litra j).
                                       Hvis der findes et hit, indleder Europol den procedure, hvorefter de oplysninger, der svarer til hittet, kan videregives i overensstemmelse med afgørelsen fra den, der meddelte Europol oplysningerne, og kun i det omfang de oplysninger, der svarer til hittet, er nødvendige for, at Det Europæiske Agentur for Grænse- og Kystbevogtning kan udføre sine opgaver i forbindelse med ETIAS.
                                       Denne artikels stk. 2-7 finder tilsvarende anvendelse.«
                                    
                                 
                              
                  
         
            Artikel 2
            Ikrafttræden og anvendelse
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Denne forordning finder anvendelse fra den dato, der fastsættes af Kommissionen i henhold til artikel 88 i forordning (EU) 2018/1240.
         
         
            Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne.
            Udfærdiget i Strasbourg, den 12. september 2018.
            
               
                  På Europa-Parlamentets vegne
               
               A. TAJANI
               
                  Formand
               
            
            
               
                  På Rådets vegne
               
               K. EDTSTADLER
               
                  Formand
               
            
         
         
            (1)  Europa-Parlamentets holdning af 5.7.2018 (endnu ikke offentliggjort i EUT) og Rådets afgørelse af 5.9.2018.
         
            (2)  Europa-Parlamentets og Rådets forordning (EU) 2018/1240 af 12. september 2018 om oprettelse af et europæisk system vedrørende rejseinformation og rejsetilladelse (ETIAS) og om ændring af forordning (EU) nr. 1077/2011, (EU) nr. 515/2014, (EU) 2016/399, (EU) 2016/1624 og (EU) 2017/2226 (se side 1 i denne EUT).
         
            (3)  Europa-Parlamentets og Rådets forordning (EU) 2016/794 af 11. maj 2016 om Den Europæiske Unions Agentur for Retshåndhævelsessamarbejde (Europol) og om erstatning og ophævelse af Rådets afgørelse 2009/371/RIA, 2009/934/RIA, 2009/935/RIA, 2009/936/RIA og 2009/968/RIA (EUT L 135 af 24.5.2016, s. 53).